Legal Document

Category: 280

Text:
16. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 11780 της 18 Μαρτ./2 Απρ. 1964 (ΦΕΚ Β΄ 120) Περί χαρακτηρισμού τυπικών οίνων και ονομασιών προελεύσεως αυτών. Έχοντες υπ’όψιν το άρθρ. 3 του Νόμ. 5506/1932 «περί προστασίας της εγχωρίου οινοπαραγωγής» ως το άρθρον τούτο αντικατεστάθη υπό του άρθρ. 10 του Α.Ν. 787/1948 και το από 11.9.1932 Δ/μα «περί ονομασιών προελεύσεως των τυπικών οίνων», μετά σύμφωνον γνώμην της κατά το αυτό άρθρον του ως άνω Νόμου Επιτροπής, καθορίζομεν όπως το δικαίωμα να φέρωσι την ονομασίαν προελεύσεως «ΡΟΔΟΣ» αναγνωρισθή εις τους κατωτέρω αναφερομένους οίνους, οίτινες και χαρακτηρίζονται ως τυπικοί: 1.ΡΟΔΟΣ: Οίνος λευκός, ξηρός, παρασκευαζόμενος εκ σταφυλών της ποικιλίας Αθήρι των αμπελώνων των Κοινοτήτων ΄Εμπωνα, Άγιος Ισίδωρος, Σιάνα, Μονόλιθος και Κρητηνίας, πλην των εις πεδινά εδάφη κειμένων αμπελώνων των δύο τελευταίων Κοινοτήτων. 2.ΡΟΔΟΣ:Οίνος ερυθρός, ξηρός, παρασκευαζόμενος εκ σταφυλής της ποικιλίας Αμοργιανό (Μαντηλαριά) των αμπελώνων των Κοινοτήτων Φάνες, Δαματριά, Σορωνή, Θολός, Μαριτσά, Σάλακος, Καλαβάρδα, Έμπωνα, Κρητηνία, Σιάνα, Μονόλιθος και ΄Αγιος Ισίδωρος. 3.ΜΟΣΧΑΤΟΣ ΡΟΔΟΥ: Οίνος λευκός, επιδόρπιος, παρασκευαζόμενος εκ γλεύκους σταφυλών μοσχάτων ποικιλιών (μοσχάτον λευκόν και μοσχάτον TRANI) βαθμών Μπωμέ 12 και άνω, καλλιεργουμένων εις τους αμπελώνας της νήσου Ρόδου. 16.Θ.γ.16 Προστασία Οίνου